Adam Borzęcki
Borzęcki on Stoczniowiec Gdańskin kasvatti. Hän siirtyi jo 16-vuotiaana Ruotsiin MODO Hockeyn junioreihin kaudeksi 1994–1995, mutta Borzęcki palasi sieltä kasvattajaseuraansa vain kolmen kuukauden jälkeen ja debytoi Stoczniowiecin miesten joukkueessa pelaten Polska Liga Hokejowassa loppukaudella yhden ottelun. Kaudella 1995–1996 hän pelasi Stoczniowiecissä ja Zagłębie Sosnowiec yhteensä 30 runkosarjaottelua tehden yhden syöttöpisteen. Kaudella 1996–1997 Borzęcki pelasi Olimpia Sosnowiecin (aiemmin Zagłębie Sosnowiec) riveissä Itä-Euroopan liigaa.
Antti Weckström
Antti Weckström (s. 22. helmikuuta 1982 Lappeenranta) on suomalainen jääkiekkopuolustaja, joka edustaa Suomi-sarjassa pelaavaa Imatran Ketterää, jonka kapteenina hän toimii. Weckström on pelannut aiemmin yhteensä 97 SM-liigaottelua kasvattajaseurassaan Saimaan Pallossa tehden kaksi syöttöpistettä. Jäähyminuutteja tuli 47.
Weckström edusti SaiPan junioreita kevääseen 1999 asti, jonka jälkeen hän pelasi vuodet 1999–2001 HIFK:n A-nuorissa. Hän oli kaudella 1999–2000 tehoilla 2+12=14 joukkueen tehokkain puolustaja Mikko Kurvisen kanssa. Weckström voitti keväällä 2001 A-nuorten hopeaa. Hän palasi kaudeksi 2001–2002 SaiPaan, jossa Weckström teki liigadebyyttinsä ja pelasi kahdeksan runkosarjaottelua tehden yhden syöttöpisteen. Suurimman osan kaudestaan hän pelasi kuitenkin SaiPan A-nuorissa. Weckström oli tehoilla 6+27=33 koko A-nuorten SM-liigan puolustajien syöttöpörssin voittaja sekä pistepörssin toinen KalPan Matti Tiihosen jälkeen. Hän voitti keväällä 2002 A-nuorten mestaruuden.